Борис Младенов-Young
Живеем в бурно, динамично време…

chitanka.info

Живеем в бурно, динамично време,

битът ни с бързо темпо се мени;

прогресът своя дял успя да вземе —

мирът без стрес, на нашите деди.

Професии залязват и пропадат,

но нови никнат, крепнат и класят;

така съжителстват пак Раят с Адът —

в един обзет от лудост, бесен свят.

Кина, театри, вестникарски будки

и други бизнеси търпят регрес;

изчезват пощальони, проститутки(!) —

роботи[1], дрони ги заместват днес.

Но в бъдещето близко и далечно

сестри и лекари ще има вечно!

Сидни, Австралия — 2016 г.

[1] Любовни електронни кукли(!) ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.